정조 20년
館學儒生生員李光憲進士李韶九生員李勉重進士沈能岳生員洪樂膺進士權丕應生員趙毅淳進士申頤朝生員尹景儀進士鄭夏容生員尹致民進士徐有望生員閔致福進士沈應奎生員金履會進士朴宗維生員李英玉進士沈允之生員朴綺壽進士兪漢寔生員柳諫進士金鐮生員鄭祖榮進士金厚淵生員金重淳進士尹象烈生員徐鼎輔進士金炳翼生員李志淵進士李羲斗生員朴宗衍進士李儒冕生員尹鼎烈進士洪祜淵生員趙鎭壽進士林景鎭生員趙宅謙進士沈存之生員洪鼎簡進士林昌鎭生員李憲英進士李鼎圭生員李國昌進士鄭昌厚生員朴聲漢進士趙時簡生員洪秉善進士李期祜進士趙學春生員徐兢修進士徐鐸修生員尹會逵進士安光宇生員李日德進士金鑢生員朴鼎休進士徐稷修生員金祖淵進士李敎明生員金坰進士金鎭白生員柳說進士洪益聞生員趙晉和進士趙民和生員趙琮鎭進士李澤生員韓象洪進士蔡顯國生員尹善大進士李禮曾生員柳聖源進士柳聖淵生員李栱進士金煥奎生員李需光進士李鎭華生員李朝鉉進士徐冕輔生員徐有行進士宋道鼎生員權燁進士李鍾直生員柳信根進士金聖球生員趙東逵進士鄭載遠生員鄭南九進士鄭國輝生員金鍾和進士金處明生員李晦保進士李義秉生員李弘淵進士朴義和生員申光集進士安明述生員李道明進士鄭奎漢生員魚用升進士金道曾生員閔致孝進士沈能泰生員朴潭進士全衡道生員金致均進士姜昌輔生員全性有進士金履牧生員曺允顯進士廉聖老生員權信應進士李趾景生員洪範龜進士沈性浩生員盧宅鎭進士李必壽生員金師範進士宋碩寬生員徐有稷進士李義實生員李翼榮進士安光集生員愼汝道進士金漢烈生員辛之洛進士河瑞復生員鄭錫休進士姜始煥生員鄭經煥進士李義用生員李薰徽進士鄭信龜生員尹時東進士尹匡烈生員兪漢敏進士韓喆裕生員韓兢裕進士尹致野生員李敬參進士趙良鎭生員沈魯巖進士沈魯崇生員沈述祖進士尹勉純生員李箕采進士申錫耉生員吳彦先進士金載駿生員李在修進士李星源生員朴呂壽進士徐善修生員洪秉鉉進士柳最完生員金正根進士趙鎭翼生員李輪祥進士鄭夏榮生員李在誠進士申在明生員李鍾祜進士趙經鎭生員朴昌壽李頌進士李命淵生員李熲進士柳佺生員李東洙進士李謙中生員李脩演進士李義秀生員李秀淵進士韓鋧生員沈銇進士梁性默生員趙光溫進士沈玉賢生員金光汶進士李德運生員權𥙆進士李膺禧生員宋玉休進士李賢謙生員李國荇進士吳致權生員李禎彬進士李宗謙生員李國蓍進士金亮欽生員鄭奎采進士朴敦耉生員韓性淳進士金漢奎生員林駿福進士尹行澈生員李普漢進士安樸生員金鍾慶進士李興慶生員李永晉進士李潮生員李普澈進士韓海昇生員吳燧進士李應福生員張志憲進士李命熙生員許明進士安棨生員尹𥤌進士金魯奎生員金泰鍾進士洪達榮生員李世述進士崔禎勳生員申漢圖進士韓度裕生員申百祿進士趙道宇生員高克明進士李述明生員趙相羽進士任興源生員尹璿東進士韓師獻生員洪志燮進士魚用羽生員安榮進士宋文顯生員洪聖肇進士金文欽生員文山奎進士金碩鉉生員尹舜欽進士李心永生員沈徽永進士洪履黿生員沈鍈進士成致商生員閔德基進士李光顯生員李復性進士任履周生員權中敏進士李舒生員尹行慶進士朱重祿生員兪益柱進士姜鳳周生員李得賢進士蔡弘臣生員趙鉐進士朴思臣生員兪晦根進士林義謙生員任壽益進士安尙默生員姜守睦進士成海運生員李光輔進士李弘儒生員權心度進士李景漢生員申洸河進士李羲翼生員李命德進士金鎭生員宋文晦進士沈榮鎭生員李重燁進士洪善容生員李宗明進士鄭胄煥生員姜在寅進士韓毅鎭生員兪憲柱進士韓庭維生員李益進士尹浣生員魚用恒進士玄承祚生員沈進士權馥生員權禔進士朴漢斗生員卞宗鎭進士洪準源生員洪宗鉉進士金國鉉生員尹之敬進士沈翼賢生員金啓河進士朴盈源生員韓用成進士李鎭生員朴弘源進士李生員李憲永進士李以錫生員金履祜進士金匡炅生員梁重濂進士李顯文生員尹鵬逵進士李翼生員李躋賢進士具駿遠生員玄鎭坤進士蔡弘一生員金漢杰進士蔡宗永生員金忠柱進士李沚生員李鳳采進士金思翊生員李泰赫進士孟任大生員金世基進士柳諶生員孟欽圭進士趙學駿生員趙顯一進士李復心生員成稔進士尹孝植生員李寅默進士崔健亨生員尹仁植進士崔景箕生員尹義植進士金會淵幼學沈公益申在俊金陽淳趙鎭圭金有根李懋淳李穆源沈春永李一容李濟敬黃基鎬李敦憲權度應黃基晩申在植李基憲趙秉圭黃仁素李正豐李在憲金鴻淳李正純金文根金若礪李正殷金蘭淳沈能文李觀九朴文浩南駿聲沈兢之南駿行朴頤浩趙洛源黃仁泰南駿慶金炳常南駿膺沈文永金履實柳煥昇李成九李日揆金世忠李羲䄵李儒象李翼成沈宜稷李儒弼李成集李奎緖許鎜許鎏任和鼎許溎趙文性金履憲金喆遠李集周李宗秀安在默安聖趾金定根李勉容金初淳李發源申義顯李旃李象祐李恕淵朴楫具圭錫南宮馝李昌憲李日憲尹鍾大尹應大安定永李止淵李晦淵徐遠輔金魯廣兪春柱柳本藝尹學鎭洪秉喆金裕淳李汲韓用一金最根李鼎完李容愚李海觀李鼎老李星說李寅頊李鼎寬徐有鐸李度衡李命咸李濟應李度誠李敦膺徐檍李度明韓用鉉洪宅淵韓用鏶洪世淵曺錫玄徐明輔曺應振洪胄淵金春根金孝選洪祖淵李集魯金德容南星耉李顯膺金魯兢沈能稷韓元履金相華李秉溫朴鍾岳林宅遠李圭源任爚李箕一沈樂游李延保朴齊顯張履信李延傅李永保孟文遠李復明李永圭李孝明洪樂獻金孝達李永觀李學明洪樂秀任轍常洪樂敬李好明李寧載李敬信李泰元洪極健金在燮姜在濟卞英鎭閔百懋朴光斗李英培李增祥韓海柱蔡伯圭金彦柱宋元翼李一運朴載慶趙應允趙錫夔趙錫裕趙錫福趙錫禧梁堉李光九蔡克永蔡直永蔡宇永兪一源蔡弘鼎姜在憲蔡弘運崔秀恒洪禹錫閔翊顯閔靖顯金厚根洪秉泰李海應李熱申錫耆金鎭衡洪勝圭李寅輔李寅泰趙學閔趙基復金可淳金學淳安光晉尹永明洪稚圭洪遇燮洪集圭沈原祖沈榮祖洪益友申尙祿洪益亨李憲周李相遠李海晶趙明鎭朴宗勉李允協徐志學李集運沈能潤尹久東李珩崔斗顯徐有檠申澓李學葵張灝趙在益宋儒載李愚在李源長沈裕沈宜稷金銶吳徽常吳敍常朴宗侃朴宗儀金鎭岳金鎭民沈能烈金在源吳澈常吳敏常李復元沈能基李寅溥兪漢宅朴氣浩申錫龜沈宜定韓象默吳相夏洪愚燮柳本學李儒靖洪秉直申絅申絳李用九沈佶朴宗勗崔台顯黃基肅安光僖李思白沈魯成沈能秀徐行直韓容鼎尹致鼎李心采韓匡鼎李日憲洪栴辛潞洪南燮南養來辛沈僐金履鋼南永來辛溵李初九權中履辛泳趙瀷安光直沈憲祖李敬履李夢五申緝吳後秀魚在璿等疏曰伏以隆師重道王政之先務腏廟侑庭邦禮之大端其人存則玉帛車馬招徠而登庸者非徒致敬盡禮也將以行大道而成一治也其人亡則爼豆犧象躋享而配食者非但崇德報功也亦以惇世敎而淑人紀也夫生於去聖人數千百年之後而其道學功烈有可以入聖人之門而登夫子之廡者固曠世而不可必得其人則凡所以擧擬於斯典者其禮誠莫重而其事誠莫大矣下之人固不可輕發此論而上之人亦未可輕許此事也然而今幸有其人而尙論其道學功烈則眞可以入聖人之門而登夫子之廡矣四方之輿論旣叶百世之公議已定而猶且曰玆事至大玆禮莫重是不可輕許云爾則後學嚮道之誠天下慕賢之心將何所感發而淑人紀於一世惇聖化於方來也哉乃者八路韋布之士同聲合辭修進一疏請以先正臣文烈公趙憲文敬公金集從祀文廟我殿下特賜優容卽下溫批若曰兩先正之道德學問造詣淵源實合從祀之列周幾張豫程敬朱誠與夫敬義夾持明誠兩進卽下學上達千言萬語中準的也精英也古人亦有定論於兩人然躋配重典自昔難愼今何可一言卽諾於爾等臣等聚首莊誦有以仰我殿下闡揚斯文尊慕前賢之盛意而亦不能不抑鬱於中嗚呼自古名儒大賢功足以統承前聖道足以師範後學而猶其表章崇報之道未克盡擧者誠以時君世主或不能盡知其賢而誠好其道也惟我殿下之於趙憲金集則不然夫大聖人一字華衮未嘗輕加於人而今其隆褒廣譽炳煥於絲綸之間者如此則平日之尊信其人固無間然於淵衷矣是其道德學問之高明廣大忠孝節行之純摯卓絶殿下旣知之無不盡矣然則趙憲金集之於殿下亦可謂曠世之一遇而今日諸生之所陳請且若可以允從矣乃殿下特以其典禮之至重且大深加難愼尙不之許焉夫朝家之所以臨大事擧大禮必惟曰其難其愼者政欲其審量於義理之中講究乎儀章之間論定而後從禮備而後行無招後世之譏議而已非謂其事雖當矣禮固然矣而因循姑徐以待後日也殿下旣以爲趙憲金集之道德功烈實合從祀之列則何不參古酌今斷而行之耶嗚呼朱子之道不明於天下而中國之學者靡然乎陸王則吾道自此而東矣皇天啓運列聖培養靑邱一域群賢輩出直接洛閩之統而集群儒而成大者有若文成公臣李珥是已繇是文成之門最多名賢天德王道之傳久而無弊文元公臣金長生之篤實工夫文正公臣宋時烈宋浚吉之正大事業相繼卓犖而國家躋配之典旣以文元而繼文成又以二宋而繼文元斯皆傳文成之道而與文成同享者也若趙憲金集之於文成則憲之親炙實與文元無異集之私淑又同於二宋文正其德業之成就視數賢無所間焉而尙未得與諸賢同享者豈不重可慨耶蓋稟天地剛大之氣而盡聖賢精微之蘊以戰兢臨履之工而成磊落光明之業愛親尊師之誠貫乎金石匡君濟民之念炳若丹靑如神鋩威鉞之不可犯則凜凜乎斥邪誅奸之筆也如燭照龜卜之無不覩則昭昭乎至誠前知之明也倫綱之重自任於平日則尊周室攘夷狄大義數十死生之判不迷乎臨危則張空弮冒白刃義士七百論天下至大者而如說門內事就天下至難者而如食息於日夜學曾思而慕原誼不死直而竟死鄭者斯乃趙憲之所以爲文烈也以端方審密之資著溫雅和粹之象立身則以孝悌忠信爲本進學則以居敬窮理爲基恪守勉行無違洛閩之旨訣眞知實踐直紹家學之淵源繼志述事則所傳者聖賢之道統也移孝爲忠則所陳者堯舜之心法也淸而不激介而不矯出處仕止之得其正也寧卑無高寧拙無巧諄誘啓迪之盡其功也蓋其表裏相應顯微無間所謂行不愧影寢不愧衾者是其扁居愼獨終身服膺之訣而眞積力久不勉而自得者也斯乃金集之所以爲文敬也若以全體大節之外各就其一二段事關聖廡功扶世敎者言之則趙憲之爲質正官也慨然發歎於觀周之餘極論從犯位次之未安往復質難於禮部大爲華人之欽服及其東還也首上封事歷陳從祀之禮而漢唐以下諸儒之當陞而未陞不當陞而已陞者一皆論列請其證正其論陸王之學則曰陸九淵之學不事講問專務頓悟當時朱子固憂其說之爲害而流派漸下人惑愈甚擧世靡然胥歸禪學如王守仁之敢爲橫議詆謗朱子者尙請其從祀如此之流臣恐不可效尤而苟從也又論啓聖別廟之制四賢從祀之請而其後列聖朝先後採用堂廡之制次第歸正而儀秩之盛庶幾東周則惟此一事之爲功於聖廡大矣且金集之於禮學嘗硏究深密考據精核行之於身心動靜之間講之於家庭師友之中梳洗百世之訛謬證成一代之定制五禮異同議之撰進於己丑而朝家之議制乃定則開元禮之謬失可以辨正矣問解正續編之刊布於晩年而一世之疑文可質則曾子問之闕遺可以塡補矣況且二宋文正承文元之嫡傳接文成之道統而二宋文正又以其所事文元者事之嘗謂啓迪成就之功小先生爲多其曰小先生卽指集也此其有補於世敎而羽翼斯道之功又何如也蓋趙憲金集平生踐履之功措諸事爲之蹟則一代儒賢之狀誄模狀極矣前後士林之書疏稱述備矣且今八道道儒之疏出而無復餘蘊臣等雖不敢架疊仰陳而惟其賢關之疏出自先朝己卯則今日從祀之論旣非道儒之創設又非臣等之始請雖殿下卽賜允可恐無損於難愼之義而實有合於繼述之道矣惟殿下更加澄省焉臣等仍竊伏念皇朝弘治中始以宋儒楊龜山擧議於從享也論者以爲使天下知邪說之當息詖行之當距淫辭之當放亦龜山之力者已有朱子定論而又其請黜安石之享大爲闢邪衛道之驗矣然而龜山之門親講如文定私淑如朱張咸在侑食而獨其師可以繼往開來斥邪與正者反不預焉揆之人心誠爲闕典今此二賢臣從祀之請正與此論有可以參訣而無疑者夫天佑我東鍾生二賢當先王郅隆之會任衛道翊聖之責而其學文之高明言議之正大經綸志業之煒燁可以扶世敎於一代壽國脈於千秋則其造詣淺深無容可議趙憲之斥陸旣與龜山之黜安石堂堂正論前後一致而二宋文正之於金集其開發成就之功又與文定朱張諸賢之於龜山授受丁寧者果無間矣然則向所謂抑邪與正繼往開來之功反不預焉者實爲憲與集準備語也且趙憲之爲四賢陳請也亦曰四君子所當從祀之議朝無異言士無異論而尙此遲留謂斯人爲不賢乎伏願亟奬四賢列于從祀不徒尊其人而又必用其言盡取其所嘗啓沃之說而日陳于前以資聖治如四賢之親達于冕旒而又推其餘使八方士子知所矜式則庶乎褒崇嚮用兩盡其義而待文王而興者蔚起乎凡民矣臣等愚昧庸賤無容他說而敢以先正臣所嘗仰陳於聖祖者爲殿下誦焉伏願殿下特念崇報之義亟擧躋享之典則斯文之慶國家之幸也臣等無任云云答曰省疏具悉兩賢從享之請卽百年未遑之擧爾等退修學業